**Smjernice za pisanje motivacijskog pisma**

Prilikom prijavljivanja za posao ili, u ovom slučaju, na program stručnog osposobljavanja/usavršavanja, uz životopis, prilažete i motivacijsko pismo.

Kratko i sažeto (u 15-ak rečenica) objasnite tko ste, što želite i zašto ste baš vi idealni kao pratitelj učenika na ovoj mobilnosti.

Detaljnih pravila za pisanje motivacijskog pisma nema. Ono što biste trebali navesti jesu vaše sposobnosti i vještine koje posjedujete (npr. timski rad, snalaženje u novim situacijama, želja za učenjem i razvijanjem vještina, želja za otkrivanjem novina u struci i spoznaja o novim tehnologijama, kreativnost, odgovornost, marljivost, pouzdanost, posebni interesi (hobi), želja za upoznavanjem novih ljudi, različitih kultura, jezika i radnih politika, želja za druženjem i aktivnijim sudjelovanje u društvu, zadovoljstvo u svakodnevnom životu...) te objasniti zašto biste baš vi bili dobri kao pratnja učenicima.

Pazite da se u pismu osvrnete i na vaš doprinos provedbi projektnih aktivnosti.

**Grafički izgled vašeg pisma**

Font: Times New Roman, veličina 12, prored 1,5

Struktura: uvod, popis tvojih vještina i sposobnosti, zaključak

Naslovite pismo kao 'Motivacijsko pismo' i krenite s obraćanjem 'Poštovani'.